今日上完堂好肚餓，即刻走去中環食個午餐，經過一間cafe見到換左新餐牌，早早之前都未試過新主菜，今日午餐就試一試。叫左我最愛既慢煮雞排。飲品叫左蝴蝶花茶。一層層顏色分明，賣相好有趣。蝴蝶花茶和檸檬汁，味道比較酸甜好開胃，加左小小蜜糖，滋潤不失香甜，秋天飲下蜜糖都幾好主菜到啦！雞排加上香草煎得香口，外層帶微微香脆，雞肉極是嫩滑多汁。慢煮雞排保持肉汁豐富，入口嫩滑的確唔容易，旁邊伴上薯仔和蔬菜，營養好均衡。